stanford-oval/wikipedia huggingface dataset:
Solwers

| Solwers Oyj |
| --- | --- |
Tunnuslause:  We are Solwers
Yritysmuoto:  julkinen osakeyhtiö
Osake:  SOLWERS
Perustettu:  2017
Perustaja:  Leif Sebbas, Stefan Nyström
Toimitusjohtaja:  Stefan Nyström
Puheenjohtaja:  Leif Sebbas
Kotipaikka:  Kauniainen
Toiminta-alue:  Suomi, Ruotsi
Toimiala:  Tekninen suunnittelu ja konsultointi
Liikevaihto:  66,0 Meur (2023)
Henkilöstö:  >700
Kotisivu:  https://solwers.fi
Infobox OKVirheellinen NIMI-arvo: 
Solwers Oyj on suomalainen rakennusalan konsultointiyritys.
Solwers listautui Helsingin pörssin First North Growth -listalle kesäkuussa 2021.
Solwers tarjoaa suunnittelu- ja projektinhallintapalveluita 29 operatiivisen yhtiönsä kautta työllistäen yli 700 työntekijää (28.11.2024 Q3 liiketoimintakatsaus). Konserni toimii arkkitehtuurin, teknisen konsultoinnin, sähkö-, automaatio- ja sähkönsiirtosuunnittelun, ympäristövaikutusten valvonnan, projektinjohtamisen ja -valvonnan, kiertotalouden, taloushallinnon ja digitaalisten ratkaisujen sekä logistiikkaratkaisujen palveluntarjoajana Suomessa ja Ruotsissa.
Bakerloo line

Bakerloo line on Lontoon metron linja, joka avattiin vuonna 1906. Linjalla on 25 asemaa, joista 15 on maan alla. Se on seitsemänneksi käytetyin linja Lontoon metrossa. Linjan määränpäätä on muutettu moneen kertaan. Linjan tunnusväri on vaalean ruskea.
Nykyinen Jubilee linen osa Baker Streetiltä Stanmoreen kuului 30. huhtikuuta 1979 asti Bakerloo lineen.
Kilburn Parkin asemaa
Embankmentin metroaseman sisäänkäynti
Aiheesta muualla

Kuvia tai muita tiedostoja aiheesta Bakerloo line Wikimedia Commonsissa
Lontoon metro
Linjat:

Bakerloo
Central
Circle
District
Hammersmith & City
Jubilee
Metropolitan
Northern
Piccadilly
Victoria
Waterloo & City

Asemat:

Nykyiset • Entiset
Gwangjun ihmisoikeuspalkinto

Gwangjun ihmisoikeuspalkinto (kor.광주인권상) on kansainvälinen ihmisoikeus- ja demokratiapalkinto, jonka jakaa korealainen Toukokuun 18. päivän muistosäätiö. Palkinnolla muistetaan Gwangjun demokratialiikettä, joka järjesti vuonna 1980 suurmielenosoituksen Gwangjussa demokratian puolesta Chun Doo-hwanin diktatuuria vastaan. Mielenosoitus tukahdutettiin sotilaallisin keinoin. Palkintosumma on 50 000 dollaria.
Palkinnon saajat

| vuosi | palkinnonsaajat | maa |
| --- | --- | --- |
| 2000 | Xanana Gusmão |  Itä-Timor |
| 2001 | Basil Fernando |  Sri Lanka |
| 2002 | Korean Association of Bereaved Families for Democracy |  Etelä-Korea |
| 2003 | Dandeniya Gamage Jayanthi |  Sri Lanka |
| 2004 | Aung San Suu Kyi |  Myanmar |
| 2005 | Wardah Hafidz |  Indonesia |
| 2006 | Malalai Joya |  Afganistan |
| 2006 | Angkhana Neelaphaijit |  Thaimaa |
| 2007 | Irom Chanu Sharmila |  Intia |
| 2007 | Lenin Raghuvanshi |  Intia |
| 2008 | Muneer A. Malik |  Pakistan |
| 2009 | Min Ko Naing |  Myanmar |
| 2010 | Sushil Pyakurel |    Nepal |
| 2011 | Binayak Sen |  Intia |
| 2012 | Mun Jeong Hyeon |  Etelä-Korea |
| 2013 | HIJOS |  Argentiina |
| 2014 | Adilur Rahman Khan |  Bangladesh |
| 2014 | Khavaranin äidit |  Iran |
| 2015 | Latifah Anum Siregar |  Indonesia |
| 2016 | Nguyễn Đan Quế |  Vietnam |
| 2016 | Bersih |  Malesia |
| 2017 | Jatupat Boonpattararaksa |  Thaimaa |
| 2018 | Fr. Nandana Manatunga |  Sri Lanka |
| 2019 | Joanna Cariño |  Filippiinit |
| 2020 | Bedjo Untung |  Filippiinit |
| 2021 | Anon Nampa |  Thaimaa |
| 2022 | Cynthia Maung |  Myanmar |
Mesoamerikkalainen pallopeli

Kuvaus pallopelistä Teotihuacánissa, Meksikossa
Monte Albánin sapoteekkikaupungin pallokenttä
Mayojen Chichén Itzássa sijainneen pallokentän kivinen "kori"
Espanjalainen piirros vuodelta 1528. Kaksi asteekkia esittää peliä Espanjan kuninkaalle Madridissa.
Nykyaikainen ulama-pelin pelaaja Sinaloassa, Meksikossa
Mesoamerikkalainen pallopeli (mayoilla nimeltään pitz, asteekeilla ullamaliztli) oli ennen siirtomaa-aikaa yli 3000 vuoden ajan useiden intiaanisivilisaatioiden pelaama ritualistisesti tärkeä joukkuepallopeli. Peli oli suosittu muinaisessa Mesoamerikassa, missä sitä pelasivat muun muassa olmeekit, sapoteekit, tolteekit ja asteekit.
Pallopelin kehittivät mahdollisesti olmeekit noin vuonna 1000 eaa. Peliä pelattiin koko Mesoamerikassa, ja alueelta on löytynyt yli 600 pelikenttää. Pelin säännöistä, kulusta ja pelikentän muodosta oli eri kulttuureilla omat muunnelmansa. Kaikista säännöistä ja peliin liittyvistä rituaaleista ei ole varmaa tietoa. Pelin uskotaan muistuttaneen koripalloa tai lentopalloa.
Merkitys

Peliä pelattiin sekä kansanhuvina että ylimystön rituaalina. Temppeleiden kätköissä pelatun rituaalipelin katsomossa istui sen merkittävyyden vuoksi vain ylimystöä. Pelillä saattoi olla tarpeen tai tilanteen mukaan rituaalinen, poliittinen, uskonnollinen tai urheilullinen merkitys. Muinaiset mayat kunnioittivat nelinpeluulla Popol Vuh -eepoksessaan kerrottua luomistaruaan, jossa kuvataan sankarikaksosten pallopeliä. Pelien jälkeen järjestettiin arvokkaita seremonioita ja ihmisuhreja, ja voittajajoukkueen pallo poltettiin. Joskus uhrattiin hävinneen joukkueen kapteeni, joskus koko joukkue. Pelin jälkeen joukkueet saattoivat myös saunoa yhdessä. Joskus toinen joukkue koostui sotavangeista, joiden häviö varmistettiin pahoinpitelemällä ja nälkiinnyttämällä heitä ennen peliä.
Mayat uskoivat, että pallopelin ansiosta aurinko nousi aamuisin, sateet saapuivat ajallaan, taivaankappaleet asettuivat paikoilleen ja laskivat yöksi manalaan. Pallokenttä edusti mayoille kosmosta, jossa maailmankaikkeuden voimat käyvät ikuista kamppailua hyvän ja pahan välillä. Kuminen pelipallo symboloi aurinkoa, tähtiä ja verta, jotka ovat aina liikkeessä.
Pelikenttä, pallo ja säännöt

Pelikenttä oli H- tai I-kirjaimen muotoinen. Sen keskellä oli kapea pelikuja, jonka reunoilla oli pystysuorat tai kaltevat seinät. Kentän molemmissa päissä oli leveä päätyalue.
Peliä pelattiin kahden joukkueen välillä, joissa oli 1–15 pelaajaa. Pelaajat pukeutuivat koristeellisesti ja käyttivät nahka- ja puuvillasuojuksia.
Pelipallo oli mustaa raakakumia, puuta tai nahkaa, ja kooltaan nykyisen pesäpallon kokoisesta jalkapalloa suurempaan. Pallo oli usein miehen pään kokoinen ja kolme kiloa painava. Palloa sai pukata polvilla, lantiolla, harteilla, kyynärpäällä ja päällä, mutta siihen ei saanut koskea jalkaterillä tai käsillä. Pallon piti pysyä koko ajan ilmassa. Pelin tarkoitus oli saada pallo kentän laidan keskellä oleville pelimerkeille tai seinässä 1–3 metrin korkeudessa olevan kivirenkaan läpi. Ensimmäisen korin tehnyt joukkue julistettiin voittajaksi. Tällöin voittajajoukkueella oli oikeus kaikkiin katsojien päällä oleviin koruihin ja vaatteisiin, minkä seurauksena yleisö usein pakeni nopeasti paikalta pelin ratkettua. Jos palloa ei saatu koriin, pelin tulos saatettiin ratkaista virhepisteiden perusteella, joita joukkueet saivat koskettaessaan palloa kielletyillä kehonosilla.
Historia

Varhaisimmat merkit pelistä on löydetty Etelä-Meksikon ja Nicaraguan rajalta Tyynenmeren rannikon läheltä Soconuscon alueelta ajalta noin 1400 eaa. Paso de la Amadasta, josta on löydetty 80 x 8 m kokoinen matalien, pitkulaisten kumpujen reunustama kenttä.
Toiset sanovat pelin alkaneen olmeekkien alueelta, mistä on löydetty kumipalloja El Manatista 1700-1600 eaa. Täältä on löydetty myös pienoispatsaita, jotka usein liittyvät pallopeliin. Varhaisimmat esiklassisen ajan pallokentät olivat kapeita suorakaiteita, mutta esimerkiksi Guatemalan ylängön esiklassinen La Lagunitan kenttä oli pyöreä. San Lorenzo Tenochtitlánista on löydetty monia pallonpelaajan patsaita ajalta 1250-1150 eaa.
Pallokenttä ilmestyi olmeekkien maahan San Lorenzo Tenochtitlániin vasta melko myöhään, 600-400 eaa. Mesomerikan ylängölle Tlapacoyaan ja Tlatilcoon ilmestyivät pallopelaamiseen liittyvät pienoispatsaat noin 1000 eaa. Pallokenttiä tältä ajalta ei ole täällä säilynyt, ehkä peliä pelattiin tilapäisesti merkityillä kentillä. Pallokentät olivat alussa avoinpäätyisiä, myöhemmin niihin ilmastyi päätyreunat, joiden takia niistä tuli ylhäältä katsoen I:n muotoisia. Pallokenttiä alkoi ilmestyä laajalle Mesoamerikkaan, muun muassa Chiapasiin ja Oaxacan noin 300 eaa. Varhaisklassisella ajalla pallokenttien päihin alkoi ilmestyä pallon karkaamista estäviä kumpuja, ja pallokentistä tuli monin paikoin täysin suljettuja myöhäisklassisella ajalla. Pallokenttien kehitys ei noudattanut suoraviivaista etenemistä avoimista täysin suljettuihin I-mäisiin. Avoimia, suorakaiteen muotoisia pallokenttiä rakennettiin klassisen ajan lopuille asti varsinkin pienemmissä paikoissa.
Pallopelin ja ihmisuhrien kytköksen uskotaan ilmestyneen arkeologisesti katsoen melko myöhään, vasta klassisella ajalla. Klassinen Veracruzin ja mayojen kulttuuri suosivat ihmisuhreihin liittynyttä pallopeliä erityisesti. Merkkejä tästä näkyy muun muassa Veracruzin seudun Apariciossa 700-900 jaa. ja El Tajinissa 850 - 1100 jaa.
Aiheesta muualla

Wikimedia Commonsissa on kuvia tai muita tiedostoja aiheesta .
The Sport of Life & Death: The Mesoamerican Ball Game - opetussivusto
The Mesoamerican Ballgame Ulama
Ricardo Martinelli

| Ricardo Alberto Martinelli Berrocal |
| --- | --- |

Panaman 49. presidentti
 1. heinäkuuta 2009 - 1. heinäkuuta 2014  
Edeltäjä:  Martín Torrijos
Seuraaja:  Juan Carlos Varela
Henkilötiedot
Syntynyt: 11. maaliskuuta 1952 (ikä 72) Panama, Panama
Puoliso:  Marta Linares
Tiedot
Puolue:  Cambio Democrático 
Muut puolueet:  Partido Solidaridad Partido Revolucionario Democrático (PRD)
Tutkinnot:  Staunton Military Academy University of Arkansas INCAE (Costa Rica)
Ricardo Alberto Martinelli Berrocal (s. 11. maaliskuuta 1952 Panama, Panama) on  panamalainen poliitikko ja liikemies, joka toimi  maan presidenttinä 2009–2014.
Elämäkerta

Martinellin sukujuuret ovat italialais-espanjalaiset. Hän vietti lapsuutensa pääosin Sonássa. Hän valmistui merkonomiksi Colegio de La Salle de Ciudad de Panamásta. Hän suoritti alemman korkeakoulututkinnon Staunton Military Academyssa Virginiassa Yhdysvalloissa. Vuonna 1973 hän sai BBA:n University of Arkansasista. Ylemmän kaupallisen alan tutkinnon hän suoritti INCAE:ssa San Joséssa Costa Ricassa.
Martinelli aloitti uransa Citibankissa ja meni 1981 hallintotehtäviin Almacén 99 -tavarataloon, jonka hän myöhemmin osti omistaja Wong Changin perheeltä. Martinellin johtama Super 99 -markettiketju kasvoi vähitellen Panaman suurimmaksi  ja hän toimii edelleen sen johtokunnan puheenjohtajana. Martinellilla on liiketoimia myös muovialalla, pankkitoiminnassa ja mediassa.
Martinelli lähti alun perin mukaan Partido Solidaridadin toimintaan, mutta lähestyi myös sosiaalidemokraattista Partido Revolucionario Democrático -puolueetta ja tuki sitä vaalirahalla.
Martinelli nimitettiin 1994 sosiaaliturvakassan johtoon PRD:n Ernesto Pérez Balladaresin virkakauden aikana. Hän johti maan sairaalauudistusta. Hän ehdotti myös julkisen palvelun osien yksityistämistä, mikä kohtasi vastarintaa. Martinellin välit PRD:hen katkesivat 1996, kun Pérez Balladares erotti hänet sosiaaliturvakassan johtajan paikalta.
Vuonna 1998 hän perusti Cambio Democrático -puolueen ja liittoutui oikeistolaisen Partido Panameñistastan ja Movimiento Liberal Republicano Nacionalistan kanssa. Martinelli kampanjoi korruptiota ja rikollisuutta vastaan, sosiaaliturvan parannuksen ja infrastruktuurin kehityksen puolesta.
Hän oli tukemassa Mireya Elisa Moscoson valintaa presidentiksi ja vuosina 1999–2003 hän oli Panaman kanavan johtokunnan puheenjohtajana ja kanavasta vastaavana ministerinä. Martinelli pyrki presidentiksi vuoden 2004 vaaleissa, jolloin hän sai noin 5 % äänistä.
Vuoden 2009 vaaleihin hän lähti ennakkosuosikkina. Suurin konservatiivipuolue Panameñista ei halunnut tukea häntä, vaan halusi asettaa ehdokkaakseen puolueen uuden johtajan Juan Carlos Varelan, jota Martinelli syytti Moscoson sätkynukeksi. Varelan kannatus jäi kuitenkin kyselyissä alle 15 %:n ja Varelasta tuli Martinellin varapresidenttiehdokas. Martinelli-Varela-lista sai yli 60 % äänistä voittaen selvästi päävastustajansa, hallitsevan PRD:n Balbina Herreran. Martinellin voitto päätti demokratian palaamisesta, vuodesta 1989 vuorotellen lähtien vuorotellen hallinneiden arnulfista-panameñista-konservatiivien ja PRD:n sosiaalidemokraattien vallan.
Martinelli sopi syksyllä 2009 Yhdysvaltain kanssa kahden sotilastukikohdan avaamisesta maahan. Yhdysvaltalaisjoukot olivat poistuneet maasta 1999, kun Panaman kanavan vuokrasopimus päättyi.
Aiheesta muualla

Kuvia tai muita tiedostoja aiheesta Ricardo Martinelli Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat
Picnic (ketju)

| Picnic Finland Oy |
| --- | --- |
 Picnic-kahvila Helsingin yliopiston metroasemalla
Toimitusjohtaja:  Petteri Laurikainen
Kotipaikka:  Suomi
Toimiala:  kahvilat
Kotisivu:  http://www.picnic.fi/
Infobox OKVirheellinen NIMI-arvo: 
Picnic, virallisesti Picnic Finland Oy, on suomalainen leipomokahvilaketju, jolla on yli 50 toimipistettä ympäri Suomea. Ensimmäinen testiyksikkötoimipiste avattiin Helsingin keskustaan 1980-luvun puolivälissä, ja sen jälkeen ketju on laajentunut franchising-periaatteen mukaisesti itsenäisten yrittäjien perustaessa uusia toimipisteitä.
Liikkeen tuotevalikoimaan kuuluvat erilaiset sämpylät, täytetyt patongit, salaatit, uuniperuna-annokset, keitot ja leipomotuotteet.
Aiheesta muualla

Kuvia tai muita tiedostoja aiheesta Picnic (ketju) Wikimedia Commonsissa
Yrityksen viralliset sivut
ASF-virus

ASF-virus eli Afrikkalainen sikaruttovirus (engl. African Swine Fever Virus) suuri kaksijuosteinen DNA virus. Se kuuluu Asfarviridae -heimoon ja se aiheuttaa kesysioissa ja villisioissa afrikkalaista sikaruttoa. Afrikkalainen sikarutto on herkästi tarttuva verenvuotokuumetauti, joka on kesysioille usein tappava. Taudin oireisiin kuuluu muun muassa korkea kuume, ruokahaluttomuus, apatia sekä eritteiden tai veren vuoto silmistä ja sieraimista.  Tauti voi johtaa myös äkkikuolemaan. Oireita ilmenee tyypillisesti 5-15 vuorokauden päästä tartunnasta, mutta joissain tapauksissa voi kulua viikkoja, ennen kuin tauti alkaa oireilla.  Afrikkalainen sikarutto ei tartu ihmiseen.
Virus voi levitä terveisiin sikoihin suorassa kontaktissa tartunnan saaneiden sikojen kanssa.  Virus tarttuu ilmateitse tai suun kautta. Virustartunta voi kuitenkin tapahtua myös epäsuorasti esimerkiksi virusta kantavien esineiden tai lihatuotteiden välityksellä. ASF-virus infektoi monilla alueilla maailmassa luonnollisia isäntäeliöitään kuten pahkasikoja ja villisikoja. Afrikassa sen vektorina toimivat Ornithodoros -sukuun kuuluvat puutiaiset. Saharan eteläpuolisessa Afrikassa ASF-virus säilyy sylvaattisessa kierrossa puutiaisten ja pahkasikojen välillä.
Ensimmäisen raportoitu tapaus afrikkalaisesti sikarutosta on Keniasta vuodelta 1921. Nykyisin afrikkalaista sikaruttoa esiintyy muun muassa Baltiassa, Puolassa, Unkarissa, Romaniassa, Saksassa, Tšekissä, Kreikassa, Kroatiassa, Venäjällä, Valko-Venäjällä, Moldovassa, Ukrainassa sekä Serbiassa. Tautia ei ole toistaiseksi koskaan todettu Suomessa, mutta uhka sen leviämisestä Suomeen on kasvanut merkittävästi.
Aiheesta muualla

Laji.fi: African swine fever virus
UniProt: Taxonomy - African swine fever virus (englanniksi)
Gustavo Petro

| Gustavo Petro |
| --- | --- |

Kolumbian 34. presidentti
 7. elokuuta 2022–  
Varapresidentti:  Francia Márquez
Edeltäjä:  Iván Duque
Henkilötiedot
Syntynyt: 19. huhtikuuta 1960 (ikä 64) Ciénaga de Oro, Córdoba, Kolumbia
Puoliso:  Katia Burgos (vih. 1986–90) Mary Luz Herrán (vih. 1992–2000) Verónica Alcocer (vih. 2000)
Tiedot
Muut puolueet:  M-19 (1977–1990)
Tutkinnot:  Colombian yliopisto
 Nimikirjoitus
Aiheesta muualla
gustavopetro.co
Gustavo Francisco Petro Urrego (s. 19. huhtikuuta 1960 Ciénaga de Oro, Córdoba, Kolumbia) on kolumbialainen poliitikko ja maan 7. elokuuta 2022 virkaan astuva presidentti. Hän voitti kesäkuussa 2022 käydyt presidentinvaalit saatuaan toisella, ratkaisevalla kierroksella 50,5 prosenttia annetuista äänistä vastaehdokkaan Rodolfo Hernándezin saatua 47,3 prosenttia. Petro on Kolumbian ensimmäinen vasemmistolainen presidentti maan historiassa. Hänen varapresidentikseen tulee Francia Márquez, joka on tunnettu ympäristöaktivisti ja feministi, josta tulee Kolumbian ensimmäinen musta nainen varapresidentin tehtävässä.
Petro on toiminut aiemmin Bogotan pormestarina ja ollut entinen vasemmistolaisen M-19-sissijärjestön sissi. Petro istui vankilassa 16 kuukautta aseiden laittomasta hallussapidosta. Petro nousi sen jälkeen eri puolueiden riveissä kongressin edustajainhuoneen kautta senaattiin ja pääkaupunki Bogotán pormestariksi. Hän on kolmatta kertaa avioliitossa ja hänellä on viisi lasta.
Kunnianosoituksia

Boyacá-ritarikunta (2022)
San Carlosin ritarikunta (2022)
Isabella Katolilaisen ritarikunta (Espanja, 2023)
Aiheesta muualla

Wikimedia Commonsissa on kuvia tai muita tiedostoja aiheesta .
Gustavo Petron virallinen sivusto (Arkistoitu – Internet Archive)
| n k Kolumbian presidentit |
| --- | --- | --- |
 Luettelo Kolumbian presidenteistä  Tietoja Kolumbian presidenteistä  Nariño talo 
:  Núñez  Caro  Sanclemente  Marroquín  Reyes  González Valencia  Restrepo  Concha  Suárez  Holguín  Ospina  Abadía Méndez  Olaya Herrera  López Pumarejo  Santos Montejo  López Pumarejo  Ospina Pérez  Gómez  Rojas Pinilla  Lleras Camargo  Valencia  Lleras Restrepo  Pastrana Borrero  López Michelsen  Turbay Ayala  Betancur  Barco Vargas  Gaviria  Samper  Pastrana  Uribe  Santos  Duque  Petro 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Alankomaat  Puola 
Muut:  IdRef
Laurentin sarja

Kompleksisen funktion f(z) Laurentin sarja pisteen c ympäristössä on
f(z)=\sum _{n=-\infty }^{\infty }a_{n}(z-c)^{n},
missä luvut  a_{n} ovat vakioita. Vakiot määritellään viivaintegraalilla, joka on Cauchyn integraalikaavan yleistys:
a_{n}={\frac {1}{2\pi i}}\oint _{\gamma }{\frac {f(z)\,dz}{(z-c)^{n+1}}}.\,
Laurentin sarjan julkaisi vuonna 1843 Pierre Alphonse Laurent, jonka mukaan se sai nimensä. Sen on mahdollisesti jo 1841 ensimmäisenä keksinyt Karl Weierstrass, mutta hän ei julkaissut sitä.
Kirjallisuutta

Lepistö, Timo: Funktioteoria.  Tampere:  Tampereen teknillinen korkeakoulu, 1983.
Väisälä, Kalle: Matematiikka IV.  (141, 10. painos)  Espoo:  Otakustantamo, 1986 (1965).  ISBN 951-671-087-5
Spiegel, Murray R.; Lipschutz, Seymour; Schiller, John J.; Spellman, Dennis: Complex Variables.  (Shaum's Outline Series)  McGraw-Hill Book Company, 2009 (1964).  ISBN 978-0-07-161570-9
Baleaarienkerttu

| Baleaarienkerttu |
| --- | --- |
 Baleaarienkerttukoiras.
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kertut Sylviidae
Suku::  Pensaskertut Curruca
Laji::  balearica
Kaksiosainen nimi
 Curruca balearica  Jordans, 1913 
Synonyymit
 Sylvia balearica 

Katso myös
   Baleaarienkerttu Wikispeciesissä   Baleaarienkerttu Commonsissa 
Infobox OKNimi-testi OKIUCN-testi OK: 
Baleaarienkerttu (Curruca balearica) on kerttujen heimoon kuuluva varpuslintu. Se elää Baleaarien saariryhmässä Välimerellä, lukuun ottamatta Menorcan saarta. Laji luokitellaan myös sardiniankertun alalajiksi. Adolf von Jordans kuvaili lajin holotyypin Mallorcan Dragoneran saarelta vuonna 1913.
Ketanseriini

| --- | --- |

Ketanseriini
Systemaattinen (IUPAC) nimi
3-[2-[4-(4-Fluorobentsoyyli)piperidiini-1-yyli]etyyli]-1H-kinatsoliini-2,4-dioni
Tunnisteet
CAS-numero: 74050-98-9
ATC-koodi: C02KD01
PubChem CID: 3822
DrugBank: DB12465
Kemialliset tiedot
Kaava: C22H22N3FO3 
Moolimassa: 395.4 g/mol
SMILES: Etsi tietokannasta: eMolecules, PubChem
Fysikaaliset tiedot
Liukoisuus veteen: niukkaliukoinen
Farmakokineettiset tiedot
Hyötyosuus: yli 98% (~50% ensikierron metabolian jälkeen)
Proteiinisitoutuminen: 95%
Metabolia: laaja
Puoliintumisaika: 9–25 h
Ekskreetio: pääosin virtsa
Terapeuttiset näkökohdat
Raskauskategoria:  ?
Reseptiluokitus:    
Antotapa: ihovoiteena, nieltynä
Ketanseriini on lääke. Se parantaa ääreisverenkiertoa esimerkiksi haavoissa, kun niihin levitetään ketanseriinivoidetta. Se myös laskee verenpainetta suun kautta käytettynä. Ketanseriinia käytetään Suomessa hevosille tarkoitetuissa voiteissa, jotka nopeuttavat jalkahaavojen parantumista. Ketanseriini saa aikaan lääkevaikutuksensa tiettävästi olemalla 5-HT2A-serotoniinireseptorin ja adrenergisten α1-reseptorien antagonisti. Ketanseriini on heikko emäs, sillä sen happovakio on 3.30. Se on niukkaliukoinen veteen. Sen suoloja, kuten tartraattia, käytetään lääkkeissä. Ketanseriinin kehitti Janssen Pharmaceutica -lääkeyritys vuonna 1980. Ketanseriinin kehityksen varhaisvaiheessa se tunnettiin koodilla R 41 468.
Käyttö

Ketanseriinia käytetään Suomessa kauppanimellä "Vulketan" hevosille tarkoitetuissa voiteissa, jotka edistävät raajojen haavojen parantumista ja ehkäisevät liian arpikudoksen muodostumista niihin. Voiteen ketanseriini estää serotoniinireseptorien aktivaation kautta välittyvää suonten supistumista ja makrofagien toiminnan heikentymistä varhain muodostuneessa haavassa, jolloin tulehdusreaktio haavassa tehostuu ja sen parantuminen nopeutuu.
Ketanseriinia myydään ainakin Meksikossa kauppanimellä "Sufrexal" ihmisille tarkoitettuna yhdistelmälääkevoiteena, jossa on myös mikonatsolia tai metronidatsolia. Voidetta käytetään haavaumien hoitoon.
Haittavaikutukset

Ketanseriinivoiteella ei ole ilmoitettu olevan haittavaikutuksia. Verta vuotavaan haavaan ketanseriinivoidetta ei tule käyttää, sillä se lisää verenvuotoa.
Mikäli ketanseriinia käytetään suun kautta verenpaineen laskemiseen, sen yleisimpiä haittavaikutuksia ihmisissä ovat sekavuus, väsymys, turvotus, suun kuivuminen ja kehonpainon nousu.
Toimintamekanismi

Ihmisissä ketanseriinin ääreisverenkiertoa paikallisesti parantavan ja verenpainetta koko kehon kattavasti laskevan vaikutuksen uskotaan johtuvan sen antagonismista 5-HT2A-serotoniinireseptorille ja adrenergisille α1-reseptoreille. Siten se estää serotoniinia ja adrenergisen järjestelmän välittäjäaineita supistamasta verisuonia reseptorivälitteisesti. Ketanseriinin uskotaan myös estävän verihiutaleiden kasautumista eli aggregaatiota 5-HT2A-reseptorivälitteisesti. Tämä estää verenkiertoa haittaavien pienten veritulppien eli mikrotrombien muodostumista hiussuonistoon.
Ihmisissä ketanseriini on antagonisti 5-HT2A-serotoniinireseptorille ja H1-histamiinireseptorille. Ketanseriinin affiniteetti (Ki) näille reseptoreille on 1–2 nanomoolia per litra (nM). Se on heikompi antagonisti α1A- α1B- ja α1D-adrenergisille reseptoreille (Ki 5–25 nM) ja 5-HT2C-reseptorille (Ki noin 50 nM). Se on heikko antagonisti 5-HT1D-reseptorille, 5-HT2B-reseptorille, α2A-reseptorille ja D1-dopamiiminireseptorille (Ki 100–220 nM).
Metabolia ja farmakokinetiikka

Terveissä ihmisissä ketanseriini saavuttaa maksimipitoisuuden veriplasmassa 0.5–2 tunnissa annoksen nielemisestä. Sen proteiinisitoutuvuus veren albumiiniin on noin 95%. Sen puoliintumisaika on 9–25 tuntia. Viiden päivän aikana noin 68% niellystä annoksesta poistuu virtsassa ja 24% poistuu ulosteissa.
Alle 2% ketanseriinista poistuu kehosta sellaisenaan. Pääosa ketanseriinista läpikäy ensikierron metabolian, jossa sen avoketjuisen rakenteen karbonyyli pelkistyy OH-ryhmäksi tuottaen ketanserinolin. Ketanserinoli poistuu kehosta sellaisenaan tai glukuronidijohdannaisena. Merkittävä osa ketanseriinista hajoaa piperidiinirakenteensa typen kohdalta N-dealkylaatiossa kahdeksi molekyyliksi. Pieni osa myös hydroksyloituu fluoria sisältämättömästä bentseenirakenteestaan tuottaen 6-hydroksiketanseriinia.